Zmluva o nájme nebytových priestorov
č.3/2026

Článok 1
Zmluvné strany

Prenajímateľ:Základná škola,Školská 526/53, Handlová
v zastúpení: Mgr. Ľudmila Pogádlová, riaditeľka školy
kontakt: 046/5475397, email: zsskolha@gmail.com

Zriaďovateľ:  Mesto Handlová
                         v zastúpení Mgr. Silvia Grúberová, primátorka mesta
kontakt:046/5192 535

Nájomca:	Mgr. Andrea Ujčeková
Kunešovská 1498/31, Handlová
 kontakt: 0905 146 083

uzatvárajú zmluvu v zmysle zákona č. 116/1990 Zb. o nájme a podnájme nebytových priestorov v znení neskorších predpisov.

Článok 2
Predmet nájmu

1. Predmetom zmluvy o prenájme je posilňovňa nachádzajúca sa v areáli Základnej školy, Školská 526/53, Handlová.
2. Prenajímateľ prenajíma a nájomca berie do nájmu predmet nájmu za podmienok dojednaných v tejto zmluve.

Článok 3
Účel nájmu

1. Posilňovňa, ktorá tvorí predmet nájmu, bude využívaná na účely osobného relaxačného cvičenia.
2. Nájomca sa zaväzuje, že predmet nájmu bude používať len na účely, na ktoré sa prenajíma.

Článok 4
Cena nájmu

1. Účastníci zmluvy stanovili výšku nájmu a prevádzkových nákladov na sumu 12,-  Eur/h.za každý deň, dohodnutý v článku 5 Zmluvy o nájme, aj keď sa cvičenie neuskutoční. Výnimkou v platení nájmu je prekážka na strane Prenajímateľa.
2. V cene prenájmu sú zahrnuté: náklady za energie,  údržba posilňovne, použitie šatní,sociálnych zariadení – WC.
3. Prenajímateľ si vyhradzuje právo jednostrannej úpravy nájmu v prípade, ak dôjde k zvýšeniu cien vstupov.
4. Platba bude realizovaná hotovostnou formou odovzdanou na sekretariáte Základnej školy,Školská 526/53v Handlovejmesačne, vždy na začiatku mesiaceza predchádzajúce obdobie.


Článok 5
Doba nájmu a skončenie nájmu

1. Nájomná zmluva sa uzatvára na dobu určitú s účinnosťou od 01. 09. 2026                      do 30. 06. 2027
2. Časový rozpis cvičení - utorok –  18,00 h – 19,00 h
 štvrtok – 18,00 h – 19,00 h
3. Zodpovedný vedúci nájomcu: Mgr. Andrea Ujčeková. V prípade nedodržania podmienok tejto zmluvy, resp. v prípade, že nájomca poruší akúkoľvek svoju zmluvnú alebo zákonnú povinnosť, môžeprenajímateľ od zmluvy odstúpiť s okamžitou účinnosťou ku dňu doručenia odstúpenia nájomcovi. 

Článok 6
Práva a povinnosti zmluvných strán

1. Nájomca nesmie dať predmet nájmu do podnájmu alebo umožniť jeho užívanie inej právnickej alebo fyzickej osobe.
2. Nájomca zodpovedá za všetky škody spôsobené v prenajatých priestoroch a je povinný ich odstrániť na vlastné náklady.
3. Nájomca je povinný vykonať opatrenia na zaistenie bezpečnosti a zdravia pri práci, požiarnej ochrany v prenajatých priestoroch v plnom rozsahu. Za všetky poškodenia zdravia jednotlivých účastníkov (cvičencov) zodpovedá v plnom rozsahu nájomca.
4. Nájomca je povinný oboznámiť sa s obsahom zmluvy a dodržiavať ju.
5. Prenajímateľ má právo kedykoľvek sa presvedčiť o dodržiavaní podmienok tejto zmluvy.
6. Po skončení účinnosti nájomnej zmluvy je nájomca povinný odovzdať prenajímateľovi priestory v pôvodnom stave.

Článok 7
Podmienky používania telocvične

1. Vstup do posilňovne je povolený len v cvičebnom úbore, v čistej športovej obuvis podrážkou nezanechávajúcou stopy na podlahe telocvične.
2. Cvičenci čakajú pred školou a prichádzajú do budovy posilňovne spolu. Po príchode cvičencov vedúci zavrievchod do areálu školy a posilňovne.
3. Vedúci zodpovedá za dodržiavanie hygienických predpisov, bezpečnostných predpisov a časového rozpisu cvičenia.
4. Nájomca zodpovedá za šetrenie elektrickej energie, vody, stien, podlahy a náradia posilňovne.
5. Cvičenci môžu používať šatne a WC na prízemí.
6. Za každý pohyb cvičencov po budove, v ktorej sa nachádza posilňovňa je zodpovedný ich vedúci.
7. Vo všetkých priestoroch školy je zakázané fajčiť a požívať alkoholické nápoje.
8. V posilňovni je prísne zakázané kopať a hádzať loptu do stien, dverí, okien, hrať futbal inou ako sálovou loptou, presúvať telocvičné náradie po parketách, neodborne manipulovať so zariadením telocvične.
9. Poškodenie náradia, stien a ďalšieho zariadenia posilňovne je povinný cvičiteľ nahlásiť bez zbytočného odkladu riaditeľke školy.


Článok 8
Všeobecné ustanovenia

1. Pred začiatkom využívania priestorov posilňovne oboznámi nájomca všetkých cvičiteľov s obsahom tejto zmluvy a bezpečnostnými predpismi.
2. Zmluvné strany môžu meniť obsah tejto zmluvy, prípadne prijímať dodatky k tejto zmluve len písomne po vzájomnej dohode.
3. Zmluva je uzavretá na možnosť používania posilňovne v rozsahu - dve hodiny týždenne.
4. Ak z prevádzkových dôvodov školy nebude môcť nájomca využiť hodiny určené na cvičenie, tak za ne nebude platiť.
5. V prípade, že touto zmluvou nie sú upravené niektoré náležitosti, právny vzťah sa riadi ustanoveniami Občianskeho zákonníka a zákona č. 116/1990 Zb. o nájme a podnájme nebytových priestorov v znení neskorších predpisov.
6. Zmluva sa uzatvára na dobu určitú dojednanú v článku 5 bod 1. Jej účinnosť končí predovšetkým uplynutím tejto doby. Pred jej uplynutím môže zmluvu ukončiť prenajímateľ jednostranným odstúpením v zmysle článku 5 bodu 3. Zmluva môže byť tiež ukončená písomnou dohodou zmluvných strán alebo písomnou výpoveďou zo strany ktorejkoľvek zmluvnej strany s výpovednou lehotou jeden mesiac, ktorá plynie od prvého dňa mesiaca nasledujúceho po doručení výpovede druhej zmluvnej strane.  
7. Zmluva nadobudne platnosť po jej schválení zriaďovateľom školy.
8. Zmluva je vyhotovená v troch rovnopisoch.

Článok 9
Záverečné ustanovenia

1. Zmeniť alebo doplniť túto zmluvu možno len písomne na základe súhlasných prejavov účastníkov   zmluvy.
2. Účastníci si zmluvu prečítali, s jej obsahom bez výhrad súhlasia, na znak čoho ju vlastnoručne v troch vyhotoveniach podpísali. Jedno vyhotovenie zmluvy obdržal nájomca, jedno prenajímateľ a jedno zriaďovateľ.

[bookmark: _GoBack]V Handlovej,dňa 01. 09. 2026

         za prenajímateľa:						    za nájomcu:



..............................................					          .......................................
Mgr.	Pogádlová Ľudmila					            Mgr. Andrea Ujčeková	
        riaditeľka školy	

